नीचे उतरते वक्त चालक की लापरवाही से दौड़ पड़ा ट्रक टक्कर से हेल्पर की मौत
शौचके लिए नीचे उतरते वक्त चालक की लापरवाही से ट्रक दौड़ पड़ा और हेल्पर को टक्कर मार दी। हादसे में हेल्पर गंभीर रूप से घायल हो गया। चालक उसे पीजीआई लेकर पहुंचा, जहां डॉक्टरों ने उसे मृत घोषित कर दिया। मृतक के ताऊ की शिकायत पर पुलिस ने चालक के खिलाफ लापरवाही का मामला दर्ज कर लिया है। अलवर, राजस्थान के गांव दलालपुर निवासी मुहूर खां ने सदर थाने में शिकायत दी है कि उसके छोटे भाई सुब्बा खां की तीन वर्ष पहले बीमारी से मौत हो चुकी है। सुब्बा खां के तीन लड़कों में मझला बेटा रहीश(19) ट्रक पर हेल्परी करता था। पड़ोसी गांव सोरखा खुर्द निवासी शब्बीर खां ट्रक पर ड्राइवर है। शुक्रवार दोपहर साढ़े 3 बजे रहीश शब्बीर ट्रक में बाइक लादकर पठानकोट के लिए चले थे कि शाम को उसके पास शब्बीर का फोन आया कि रहीश खां का भाली आनंदपुर गांव के पास रहीश का एक्सीडेंट हो गया है। वह परिजनों के साथ शुक्रवार को रोहतक पहुंचा तो बताया कि रहीश को पीजीआई में दाखिल करवा दिया गया है। जहां उसकी मौत हो गई है। वहीं, शब्बीर ने बताया कि शुक्रवार रात करीब 8 बजे रहीश भाली आनंदपुर स्थित पेट्रोल पंप के पास ट्रक से उतरते वक्त उससे लापरवाही के कारण गाड़ी चल गई और टक्कर लगने पर रहीश सड़क पर गिर गया। पीजीआई ला रहा था कि उसकी रास्ते में ही मौत हो गई।
hin_Deva hin_Deva